
	REPUBLIKA HRVATSKA
Trgovački sud u Zagrebu
Zagreb, Amruševa 2/II


	40. St-3310/2016

U   I M E   R E P U B L I K E   H R V A T S K  E 
R J E Š E NJ E

	Trgovački sud u Zagrebu po sucu tog suda Anti Galiću, kao sucu pojedincu, postupajući po prijedlogu Financijske agencije, radi pokretanja stečajnog postupka nad dužnikom „SUPER-MEDIA“ d.o.o., Sisak, Nade Dimić 9., dana 16.studenog  2018.

r i j e š i o    j e

Odbacuje se prijedlog Financijske agencije od 4.travnja 2016. za otvaranje stečajnog postupka nad dužnikom „SUPER-MEDIA“ d.o.o., Sisak, Nade Dimić 9. 

Obrazloženje 	

Nad pravnom osobom naznačenoj u izreci rješenje Financijska agencija je ovom sudu temeljem odredbe članka 444. stavak 2., u vezi odredbe članka 110.stavak  1. Stečajnog zakona (N.N. br. 71/15 i 104/17, dalje: SZ) podnijela prijedlog za otvaranje stečajnog postupka. 
Uvidom u izvadak iz sudskog registra utvrđeno je da je u registarskom ulošku Fi-14736/93, a temeljen rješenja Trgovačkog suda u Zagrebu (prije: Trgovačkog suda u Sisku) broj Fi-4/10 od 26.veljače 2010 subjekt „SUPER-MEDIA“ d.o.o., Sisak, Nade Dimić 9. brisan iz sudskog registra. 
Prema odredbi članka 3. stavak 1. SZ-a stečaj se može provesti nad pravnom osobom i nad imovinom dužnika pojedinca, ako Zakonom nije drugačije određeno, a prema odredbi članka 4. Zakona o trgovačkim društvima, trgovačkog društvo svojstvo pravne osobe stječe upisom u sudski registar, a  to svojstvo gubi brisanjem društva iz sudskog registra. 
Kako je dakle, dužnik brisan iz sudskog registra, te slijedom toga prestao postojati, te kako je pravna osoba nad kojom se može provesti stečajni postupak prestala postojati, valjalo je odbaciti prijedlog Financijske agencije od  4.travnja 2016.
 
Zagreb, 16.studenog  2018.
Sudac:
Ante Galić 
Uputa o pravnom lijeku:
Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja,  a ulaže se putem ovog suda u 2 primjerka.
Za točnost otpravka, ovlašteni službenik:
               								Valentina Delač

